जहां लोधीपुरा में पांच कुओं में से तीन ने दम तोड़ दिया है। रखरखाव के अभाव में इनमें लोग कचरा डालने लगे और कुछ समय पश्चात इनका अस्तित्व ही समाप्त हो गया। इसी प्रकार वार्ड नंबर 9 का प्रसिद्ध खारा कुआं सीमेंट की रोड में तब्दील हो चुका है। इस कुएं से कभी लोग पानी भरकर अपनी आवश्यकताओं की पूर्ति करते थे। इसी प्रकार हनुमान मंदिर के पास स्थित वार्ड नंबर 14 में मीठे कुआं के नाम से प्रसिद्ध कुएं का वर्तमान में अस्तित्व ही समाप्त हो चुका है। नगर में एकमात्र यह मीठा कुआं हुआ करता था जो पूरे नगर की प्यास बुझाता था,लेकिन इसके ऊपर से सीमेंट रोड बन गया। इसी प्रकार गल्ला बाजार में 15 वर्ष पूर्व एक कुआं हुआ करता था जिसका भी आज तक नामोनिशान नहीं बचा है।